གྲམ་ཆུ་སྔོན་མོ་ནི་བར་མེད་རྟག་ཏུ་བཞུར་བཞིན་འདུགགྲམ་ཆུ་ཁོ་ནའི་སྟེང་ནས་ཀྱང་ས་འདི་གའི་ལོ་རྒྱུས་ཐུང་ངུ་ཞིག་བར་མ་ཆད་པར་ངག་ལས་བརྗོད་ཆོག་ཆོག་ཡིན།གྲམ་ཆུའི་འགྲམ་ན་རྡོ་བས་བརྩིགས་པའི་ཆུ་སྟེགས་མི་ཆུང་བ་ཞིག་ཀྲོང་ངེར་འགྱིང་ཡོད་པ་དེ་ནི་ཆུ་ལེན་མ་རྣམས་ཀྱིས་མི་རབས་བར་བཀོལ་སྤྱོད་བྱས་པར་བརྟེན་ཟོ་ཞབས་ཀྱི་རྗེས་ཀྱང་བབས་འདུགཆུ་སྟེགས་ཀྱི་འགྲམ་ནས་ལམ་ཕྲན་གྱ་མ་གྱུ་ཞིག་ཁད་རིང་སའི་སྒང་འབུར་ཆུང་ཆུང་ཞིག་གི་མགོར་ཟུག་ཡོད་ཅིང་།དེ་ནས་སླར་ཡང་ལུང་བ་ཞིག་གི་ནང་དུ་ཐད་ཀར་བསྲིངས་འདུགགནའ་ནས་གཞིས་ཆགས་པའི་ཕ་བཞི་ཚོ་བས་མི་རབས་ནས་མི་རབས་བར་ལུང་བ་འདིར་འཚོ་བ་རོལ་བཞིན་ཡོད།ལུང་ཁོག་ཆེ་ཞིང་རྩྭ་ཡན་མང་བོ་སྐྱེས་ཡོད་པསམི་རོ་རྩེ་སྒྲུངནང་གིདུར་ཁྲོད་བསིལ་བ་ཚལཟེར་བ་ནི་འདི་ལོས་ཡིན་སྙམ་པ་ཞིག་འདུགདཀན་གཟར་གྱི་ལུང་ངོས་དཔངས་མཐོ་ཞིང་རྩྭ་དང་རྩི་ཤིང་ཅི་ཡང་མེད་པས་སྐྱ་ཐིང་ངེར་སྣང་ལ་སྔ་དྲོའི་ཉི་འོད་ཁེལ་བ་ཤིན་ཏུ་འཕྱིས།ལུང་ཁ་ནས་མར་བལྟས་ཚེ་དུད་ཁྱིམ་རྣམས་ནི་གཤིན་རྗེའི་སླ་ང་དམར་པོ་ཞིག་གི་ནང་དུ་བཅུག་པ་དང་མཚུངས།